25295 


02018143112010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣΔΕΥΤΕΡΟ Αρ. Φύλλου 1814 

31 Δεκεμβρίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Χρόνος υποβολής συγκεντρωτικών καταστάσεων και 
ισοζυγίων του άρθρου 20 του Κ.Β.Σ. - Όριο αξίας 
κάθε φορολογικού στοιχείου που υποβάλλεται για 


διασταύρωση. 1 

Τροποποίηση της 93713/13.10.1998 απόφασης 

Υπουργού Εργασίας και Κοινών. Ασφαλίσεων. 2 

Τροποποίηση της 93713/13.10.1998 απόφασης 
Υπουργού Εργασίας και Κοινωνικών Ασφαλίσεων. 3 
Χρηματοδότηση Οργανισμών Εγγείων Βελτιώσεων... 4 

Εφημερίες γιατρών. 5 

Σύσταση μη αυτοτελούς Γραφείου της 9ης Εφορείας 
Βυζαντινών Αρχαιοτήτων στο Σοχό Νομού Θεσσα¬ 
λονίκης. 6 

Τροποποίηση Οργανισμού Εσωτερικής Υπηρεσίας 
Δήμου Σπάτων. 7 


Συμπλήρωση της 3820/29.6.2001 απόφασής μας περί 
καθορισμού υπέρβασης του ανώτατου ορίου ημε¬ 
ρών εκτός έδρας μετακινήσεων, των υπαλλήλων 
των Νομαρχιακών Αυτοδιοικήσεων της Περιφέ¬ 
ρειας Δυτικής Μακεδονίας. 8 

Συμπλήρωση της 3820/29.6.2001 απόφασης περί κα¬ 
θορισμού υπέρβασης του ανώτατου ορίου ημερών 
εκτός έδρας μετακινήσεων, των υπαλλήλων των 
Νομαρχιακών Αυτοδιοικήσεων της Περιφέρειας 


Δυτικής Μακεδονίας. 9 

Τροποποίηση Ο.Ε.Υ. Δήμου Στυμφαλίας Ν. Κορινθίας. 10 
Μερική τροποποίηση του Οργανισμού του Νομαρχια¬ 
κού Δ/τος Πειραιά. 11 

Υπερωριακή απασχόληση των υπαλλήλων του Τμήμα¬ 
τος Εγγείων Βελτιώσεων της Ν.Α. Γρεβενώνγιατο 
έτος 2001. 12 


ΑΠΟΦΑΣΕΙ Σ 

Αριθ. 1115204/1033/0015 ( 1 ) 

Χρόνος υποβολής συγκεντρωτικών καταστάσεων και ισοζυ¬ 
γίων του άρθρου 20 του Κ.Β.Σ. - Όριο αξίας κάθε φορο¬ 
λογικού στοιχείου που υποβάλλεται για διασταύρωση. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 20 του π.δ. 186/1992 


(Κ.Β.Σ.) περί υποβολής φορολογικών στοιχείων για δια¬ 
σταύρωση, καθώς και ισοζυγίων, όπως ισχύουν. 

2. Τ ις διατάξειςτης υποπερίπτωσης γε'της περίπτωσης γ' 
και της περίπτωσης στ'του άρθρου 38 του ιδίου ως άνωπ.δ. 

3. Την υπ’αριθμ. 1100383/1330/Α0006/31.10.2001 (ΦΕΚ 
1485/Β') κοινή Απόφαση του Πρωθυπουργού και του 
Υπουργού Οικονομικών περί «καθορισμού αρμοδιοτήτων 
των Υφυπουργών Οικονομικών». 

4. Την ανάγκη διευκόλυνσης της εκπλήρωσης των υποχρε¬ 
ώσεων που ορίζονται από το άρθρο 20 του Κ.Β.Σ., στα πλαί¬ 
σια απλοποίησης των φορολογικών διαδικασιών και των δια- 
μορφωθεισών νέων συνθηκών, τόσο στοντομέα οργάνωσης 
των φορολογικών υπηρεσιών όσο και των επιχειρήσεων. 

5. Ότι από την απόφαση αυτή δεν προκαλείται δαπάνη 
σε βάρος του Κρατικού Προϋπολογισμού, αποφασίζουμε: 

1. Οι καταστάσεις της παραγράφου 1 του άρθρου 20 
του π.δ. 186/1992 (Κ.Β.Σ.) υποβάλλονται μέχρι την τρια- 
κοστή (30η) Σεπτεμβρίου κάθε χρόνου, για τις συναλλα¬ 
γές που πραγματοποιήθηκαν κατά το προηγούμενο ημε¬ 
ρολογιακό έτος. 

2. Στις ως άνω καταστάσεις δεν συμπεριλαμβάνονται συ¬ 
ναλλαγές, εφόσον η αξία ενός εκάστου στοιχείου που έχει 
εκδοθείγι’ αυτές, δεν υπερβαίνει τα τριακόσια (300) ευρώ. 

3. Ειδικά για τις συναλλαγές που πραγματοποιήθηκαν από 
1.1. - 31.12.2001, παρέχεται η δυνατότητα να μην συμπερι- 
ληφθούν στις συγκεντρωτικές καταστάσεις, που θα υπο¬ 
βληθούν μέχρι 30.9.2002, φορολογικά στοιχεία αξίας μέχρι 
του ως άνω ορίου (300 ευρώ - αξία σε δραχμές 103.000). 

4. Τα ισοζύγια υποβάλλονται μέχρι την τελευταία ημέρα 
του ένατου (9ου) μήνα, από το κλείσιμο της διαχειριστικής 
περιόδου. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2001 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 97442 (2) 

Τροποποίηση της 93713/13.10.1998 απόφασης 
Υπουργού Εργασίας και Κοινών. Ασφαλίσεων. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Τις διατάξεις του Ν. 2643/95 «Μέριμνα για την απα¬ 
σχόληση προσώπων ειδικών κατηγοριών και άλλες διατά¬ 
ξεις». 

3. Τις διατάξεις του Π.Δ/γματος 368/89 «Οργανισμός 
του Υπουργείου Εργασίας», όπως τροποποιήθηκαν και 
ισχύουν σήμερα. 

4. Το γεγονός ότι από τη δημοσίευση της απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αλλά βαρύνει το λογαριασμό εξόδων Διοίκησης 
του κλάδου Ανεργίας του ΟΑΕΔ. 

δ. Την αριθ. 93714/13.10.1998 απόφαση «Διαπιστωτική 
πράξη συγκρότησης Β'Δευτεροβάθμιας Επιτροπής». 

6. Τις διατάξεις του Ν. 2956/2001 «Αναδιάρθρωση ΟΑ¬ 
ΕΔ και άλλες διατάξεις», αποφασίζουμε: 

Τροποποιούμε την αριθ. 93713/13.10.1998 απόφαση 
του Υπουργού Εργασίας και Κοινωνικών Ασφαλίσεων 
«Διαπιστωτική πράξη συγκρότησης Α' Δευτεροβάθμιας 
Επιτροπής», κατά το μέρος που αφορά την παράγραφο 2, 
η οποία αντικαθίσταται ως εξής: 

«Έναν ανώτατο αξιωματικό του Στρατού Ξηράς, εφό¬ 
σον συζητούνται θέματα αναπήρων και θυμάτων πολέ¬ 
μου, αναπήρων πολέμου αμάχου πληθυσμού, αναπήρων 
και θυμάτων ειρηνικής περιόδου, αντιστασιακών ως και 
των τέκνων όλων των προαναφερθεισών κατηγοριών ή 
έναν ανώτερο υπάλληλο του Υπουργείου Υγείας και Πρό¬ 
νοιας, στις λοιπές περιπτώσεις, με τους αναπληρωτές 
τους». 

Κατά τα λοιπά ισχύει η παραπάνω απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2001 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 
-Φ- 

Αριθ. 97443 (3) 

Τροποποίηση της 93713/13.10.1998 απόφασης Υπουρ 
γού Εργασίας και Κοινωνικών Ασφαλίσεων. 

Ο ΥΠΟΥΡΓΟΣ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα». 

2. Τις διατάξεις του Ν. 2643/95 «Μέριμνα για την απασχό¬ 
ληση προσώπων ειδικών κατηγοριών και άλλες διατάξεις». 

3. Τις διατάξεις του Π. Δ/γματος 368/89 «Οργανισμός 
του Υπουργείου Εργασίας», όπως τροποποιήθηκαν και 
ισχύουν σήμερα. 

4. Το γεγονός ότι από τη δημοσίευση της απόφασης δεν 
προκαλείται δαπάνη σε βάρος του Κρατικού Προϋπολο¬ 
γισμού, αλλά βαρύνει τον λογαριασμό εξόδων Διοίκησης 
του κλάδου Ανεργίας του ΟΑΕΔ. 

5. Την αριθ. 93714/13.10.1998 απόφαση «Διαπιστωτική 
πράξη συγκρότησης Β'Δευτεροβάθμιας Επιτροπής». 

6. Τις διατάξεις του Ν. 2956/2001 «Αναδιάρθρωση ΟΑ¬ 
ΕΔ και άλλες διατάξεις», αποφασίζουμε: 

Τροποποιούμε την αριθ. 93713/13.10.1998 απόφαση 
του Υπουργού Εργασίας και Κοινωνικών Ασφαλίσεων 
«Διαπιστωτική πράξη συγκρότησης Β' Δευτεροβάθμιας 
Επιτροπής», κατά το μέρος που αφορά την παράγραφο 2, 
η οποία αντικαθίσταται ως εξής: 


«Έναν ανώτατο αξιωματικό του Στρατού Ξηράς, εφό¬ 
σον συζητούνται θέματα αναπήρων και θυμάτων πολέ¬ 
μου, αναπήρων πολέμου αμάχου πληθυσμού, αναπήρων 
και θυμάτων ειρηνικής περιόδου, αντιστασιακών ως και 
των τέκνων όλων των προαναφερθεισών κατηγοριών ή 
έναν ανώτερο υπάλληλο του Υπουργείου Υγείας και Πρό¬ 
νοιας, στις λοιπές περιπτώσεις, με τους αναπληρωτές 
τους». 

Κατά τα λοιπά ισχύει η παραπάνω απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2001 

Ο ΥΠΟΥΡΓΟΣ 

ΔΗΜΗΤΡΙΟΣ ΡΕΠΠΑΣ 
-Φ- 

Αριθ. 17583 (4) 

Χρηματοδότηση Οργανισμών Εγγείων Βελτιώσεων. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Το άρθρο 29 Ατού Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ131 Α/85), όπως το άρθρο αυτό 
προστέθηκε με το άρθρο 27 του Ν. 2081/92 « Ρύθμιση του 
θεσμού των Επιμελητηρίων, τροποποίηση των διατάξεων 
του Ν. 1712/1987 για τον εκσυγχρονισμό των επαγγελμα¬ 
τικών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις» (ΦΕΚ 154 
Α'/10/9/1992),όπως έχει αντικατασταθεί από το άρθρο 1 
παρ. 2 α του Ν. 2469/97 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις» (ΦΕΚ 38 Α/14/3/1997) και το γεγονός ότι από 
την εν λόγω απόφαση δεν προκύπτει δαπάνη σε βάρος 
του Κρατικού Προϋπολογισμού. 

2. Το Ν .Δ. 3881/1958 « Περί Έργων Εγγείων Βελτιώσεων 
«(ΦΕΚ 181 Α'./1958) και τα εις εκτέλεση αυτού εκδοθέντα 
Π.Δ. 

3. Τη διάταξη του άρθρου 1 του Ν. 414/1976 «Περίτρο- 
ποποιήσεως και συμπληρώσεως διατάξεων του Ν.Δ. 
3881/58 «Περί έργων Εγγείων Βελτιώσεων «ως τούτο 
ετροποποιήθη μεταγενεστέρως» (ΦΕΚ212Α776). 

4. Τη διάταξη της παρ.3 του άρθρου 4 του Ν.Δ. 
1277/1972 « Περί τροποποιήσεως και συμπληρώσεως 
του Ν.Δ. 3881/1958 «Περί Έργων Εγγείων Βελτιώσεων» 
(ΦΕΚ213Α772). 

5. Τις διατάξεις του άρθρου 61 του Ν. 2538/1997 « Τρο¬ 
ποποίηση της κειμένης Νομοθεσίας για τα γεωργικά και 
κτηνοτροφικά φάρμακα, ρύθμιση χρεών Συνεταιριστικών 
Οργανώσεων και άλλες διατάξεις» (ΦΕΚ 242 
Α71.12.1997). 

6. Τη διάταξη του άρθρου 11του Ν. 2612/98 « Ανάθεση 
της Δασοπυρόσβεσης στο Πυροσβεστικό Σώμα και άλλες 
διατάξεις (ΦΕΚ 112/25.6.1998). 

7. Τη διάταξη της παρ. 20 του άρθρου 3 του Ν. 2732/99 
«Διεπαγγελματικές Οργανώσεις και ρύθμιση θεμάτων 
αρμοδιότητας του Υπουργού Γεωργίας» (ΦΕΚ 154 
Α730.7.1999). 

8. Τη διάταξη της παρ. 6 του άρθρου 32 «Ρύθμιση θεμά¬ 
των προσωπικού και άλλες διατάξεις» του Ν. 2945/2001 
«Εθνικό σύστημα προστασίας της αγροτικής δραστηριό¬ 
τητας και άλλες ρυθμίσεις θεμάτων αρμοδιότητας του 
Υπουργείου Γεωργίας» (ΦΕΚ 223 Α'/8/10/2001). 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

9. Το Π.Δ. 16/1989 «Κανονισμός λειτουργίας Δημοσίων 
Οικονομικών Υπηρεσιών (Δ.Ο.Υ.) και των Τοπικών Γρα¬ 
φείων και καθήκοντα υπαλλήλων αυτών (ΦΕΚ 6Α/ 
5.1.1989). 

10. Την αριθμ. 1024851/1713/0016/97 απόφαση του 
Υπουργού Οικονομικών « Είσπραξη εσόδων υπέρ τρίτων 
από τις Δημόσιες Οικονομικές Υπηρεσίες» (ΦΕΚ 290 Β'/ 
10.4.1997). 

11 .Το γεγονός ότι με τον προβλεπόμενο από τη διά¬ 
ταξη του άρθρου 61 του Ν. 2538/1997 τρόπο είσπρα¬ 
ξης των εισφορών οι Οργανισμοί Εγγείων Βελτιώσεων 
αντιμετωπίζουν οικονομικά προβλήματα για τη συντή¬ 
ρηση καιλειτουργίατων Εγγειοβελτιωτικών Έργων λό¬ 
γω μη δημιουργίας αποθεματικού και αδυναμίας εγκαί¬ 
ρου είσπραξης των οφειλών των υπόχρεων, αποφασί¬ 
ζουμε: 

Η ισχύς των διατάξεων του άρθρου 61 του Ν. 2538/1997 
αρχίζει από την 1η Ιανουάριου 2003. 

Κατάταλοιπά ισχύειη διάταξη τηςπαρ.βτου άρθρου 32 
του Ν. 2945/2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2001 

ΟΥΠΟΥΡΓΟΣ 

ΓΕΩΡΓΙΟΣ ΔΡΥΣ 
-♦- 

Αριθ. ΥΙΟα/Γ.Π. οικ. 45554 (5) 

Εφημερίες γιατρών 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. Του Ν. 1397/83(ΦΕΚ 143/Α/7.10.83). 

β. Του Ν. 2021/92(ΦΕΚ123/Α/92). 

γ. Του Ν. 2470/97 (ΦΕΚ40/Α/97). 

δ. Του Ν. 2519/97(ΦΕΚ 165/Α/21.8.97). 

ε. Του Ν. 2606/98(ΦΕΚ89/Α/22.4.98). 

στ. Του Ν. 2646/98(ΦΕΚ236/Α/20.10.98). 

ζ. Του Ν. 2676/99(ΦΕΚ 1/Α/5.1.99). 

η. Του Ν. 2703/99(ΦΕΚ72Α/99). 

θ. Του Π.Δ.131/87(ΦΕΚ73/Α/25.5.87) άρθρο 1 παρ. β. 

2. Την αριθμ. 1100383/1330/Α0006/31.10.2001 απόφα¬ 
ση του Πρωθυπουργού και του Υπουργού Οικονομικών 
«Καθορισμός αρμοδιοτήτων των Υφυπουργών Οικονομι¬ 
κών (ΦΕΚ1485/Β/31.10.2001) 

3. Την επιτακτική ανάγκη εύρυθμης λειτουργίας σε 
24ωρη βάση των Νοσηλευτικών Ιδρυμάτων. 

4. Το γεγονός ότι από την απόφαση αυτή προκαλείται 
δαπάνη 15.000.000δρχ.σε βάρος του Κρατικού Προϋπο¬ 
λογισμού του Φ.210 ΚΑΕ0562, αποφασίζουμε: 

Την τροποποίηση της Υ 10α/407/58/29.12.2000 (ΦΕΚ 
15/Β/15.1.2001) κοινής απόφασης των Υπουργών Οικο¬ 
νομικών καιΥγείας & Προνοίας, η οποία είχε τροποποιηθεί 
μετηνΥΙΟα/οικ 33224/31.8.01 (ΦΕΚ1166/Β/6.9.01)γιατις 
εφημερίες ιατρικού προσωπικού του ΠΠΓΝ ΛΑΡΙΣΑΣ κα¬ 
τά 15.000.000 δρχ. προκειμένου να καλυφθεί η ελλείψη 
πιστώσεων για το έτος 2001. 

Κατά τα λοιπά ισχύει η προαναφερόμενη απόφαση ως 
έχει. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Δεκεμβρίου 2001 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

Γ. ΦΛΩΡΙΔΗΣ Α. ΠΑΠΑΔΟΠΟΥΛΟΣ 

-♦- 

Αριθ. ΥΠΠΟ/ΓΝΟΣ/69771 (6) 

Σύσταση μη αυτοτελούς Γ ραφείου της 9ης Εφορείας Βυ¬ 
ζαντινών Αρχαιοτήτων στο Σοχό Νομού Θεσσαλονί¬ 
κης. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

1. Τις διατάξεις της παρ. 6 του άρθρου 21 του Ν. 
2085/1992 « Ρύθμιση θεμάτων οργάνωσης, λειτουργίας 
και προσωπικού της Δημόσιας Διοίκησης και άλλες δια¬ 
τάξεις « (ΦΕΚ ΑΊ 70). 

2. Τις διατάξεις της παρ. 3 του άρθρου 22 του Ν. 
2362/95 «Περί Δημοσίου Λογιστικού Ελέγχου των δαπα¬ 
νών του Κράτους και άλλες διατάξεις « (ΦΕΚ (Α' 247). 

3. Την αριθμ. 1100383/1330/Α0006/31.10.2001 Απόφα¬ 
ση του Πρωθυπουργού και του Υπουργού Οικονομικών 
(ΦΕΚ Β 1485). 

4. Τα αριθμ. 3201/25.7.2001 και 4049/24.9.2001 έγγρα¬ 
φα της 9ης Εφορείας Βυζαντινών Αρχαιοτήτων Θεσσα¬ 
λονίκης, καθώς και το αριθμ. 32-3/5.9.2001 έγγραφο της 
Γ ενικής Διεύθυνσης Αρχαιοτήτων. 

5. Τις διατάξεις του άρθρου 29Ατου Ν. 1558/1985 (ΦΕΚ 
Α' 137), όπως αυτό προστέθηκε με το άρθρο 27 του Ν 
2081/1992 (ΦΕΚΑ' 154) και αντικαταστάθηκε με την παρ. 
2α του άρθρου 1 του Ν. 2469/1997 (ΦΕΚΑ'38) και το γε¬ 
γονός ότι από τις διατάξεις της παρούσης προκαλείται α) 
ετήσια δαπάνη 1.000.000 δρχ. (2.935 ΕΥΡΩ) και β) 
3.000.000 δρχ, (8.804 ΕΥΡΩ) εφάπαξ δαπάνη, οι οποίες θα 
καλυφθούν από τον Τακτικό Προϋπολογισμό του ΥΠΠΟ. 

6. Τις υφιστάμενες επιτακτικές υπηρεσιακές ανάγκες 
του ΥΠΠΟ, αποφασίζουμε: 

Τη σύσταση μη αυτοτελούς Γ ραφείου με την ονομασία 
«Γραφείο Βυζαντινών Αρχαιοτήτων Σοχού» με έδρα το 
Σοχό Νομού Θεσσαλονίκης. 

Αρμοδιότητα του Γ ραφείου αυτού είναι η αντιμετώπιση 
θεμάτων της 9ης Εφορείας Βυζαντινών Αρχαιοτήτων, 
σχετιζομένων με την προστασία και την ανάδειξη των Βυ¬ 
ζαντινών και Μεταβυζαντινών Μνημείων και Χώρων της 
περιοχής του Σοχού Νομού Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Δεκεμβρίου 2001 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΦΛΩΡΙΔΗΣ ΕΥΑΓΓΕΛΟΣ ΒΕΝΙΖΕΛΟΣ 

-♦- 

Αριθ. 08/Δ.Τ.Α./26636 (7) 

Τροποποίηση Οργανισμού Εσωτερικής Υπηρεσίας 
Δήμου Σπάτων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξειςτου άρθρου 12του Ν.1188/81 όπωςτρο- 
ποποιήθηκε με το άρθρο 26 παρ. 1 του Ν. 1832/89. 

2. Τις διατάξεις του Ν.2190/94 καθώς & των Π.Δ. 37α/87 
& 22/90. 

3. Τις διατάξεις των άρθρων 8 & 12 του Ν.2307/95 κα¬ 
θώς και του Ν. 2683/99. 

4. Τις διατάξειςτου Ν.2503/97 άρθρο 9παρ. 1 και άρθρο 
18παρ. 12. 

5. Την υπ’ αριθμ. 156/2001 απόφαση του Δημοτικού 
Συμβουλίου Δήμου Σπάτων. 

6. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 38/2001 πρακτικό του. 

7. Τα στοιχεία του οικείου φακέλου. 

8. Τις ρυθμίσεις του άρθρου 29Ατου Ν. 1558/85 που προ¬ 
στέθηκε με το άρθρο 27 του Ν. 2081/92, αποφασίζουμε: 

Εγκρίνουμε την υπ'αριθμ. 156/2001 απόφαση του Δη¬ 
μοτικού Συμβουλίου Δήμου Σπάτων που αφορά την τρο¬ 
ποποίηση του ΟΕΥ του Δήμου , που έχει ως εξής: 

1. Στο άρθρο 2 παρ. 4.1 περ. (β) στο οποίο αναφέρεται 
Γραφείο Βεβαίωσης Εσόδων καταργείται. 

Στο ίδιο άρθρο προστίθεται παρ. 4.2 με τίτλο Τμήμα Δη¬ 
μοτικών Προσόδων με τα ακόλουθα γραφεία: 
α) Γ ραφείο Βεβαίωσης Εσόδων 
β) Γ ραφείο Φορολογικών Υποθέσεων και αμφισβητήσε¬ 
ων. 

γ) Γ ραφείο Καταστημάτων ή Επιχειρήσεων Υγειονομι¬ 
κού Ενδιαφέροντος. 

δ) Γ ραφείο Εκμετάλλευσης δημοτικής περιουσίας. 

2. Η παρ. 4.2 του ίδιου άρθρου του ισχύοντα Ο.Ε.Υ λαμ¬ 
βάνει την αρίθμηση 4.3. 

Στο άρθρο 4 παρ. 4.1 η περ. (β) καταργείται και οι υπό¬ 
λοιπες περιπτώσεις της ίδιας παραγράφου λαμβάνουν 
την εξής αρίθμηση: 

β) Γ ραφείο Εκτέλεσης Προμηθειών και Εργασιών 
γ) Γ ραφείο Διαχείρισης Υλικού 
δ) Γ ραφείο Εκκαθάρισης Δαπανών 
ε) Γ ραφείο Διοίκησης και Διαχείρισης Κοιμητηρίου 

3. Στο άρθρο 4 προστίθεται παρ. 4.2 με τον τίτλο «Τμή¬ 
μα Δημοτικών Προσόδων» με τις ακόλουθες αρμοδιότη¬ 
τες: 

α) Γ ραφείο Βεβαίωσης Εσόδων 
Στην αρμοδιότητα του ανήκουν: 

Η ευθύνη της βεβαίωσης κάθε δημοτικού φόρου, ει¬ 
σφοράς, τέλους και δικαιώματος και οποιαδήποτε νόμι¬ 
μου εσόδου (πολεοδομικές παραβάσεις κτλ) 

Ο έλεγχος και η παρακολούθηση της βεβαίωσης και εί¬ 
σπραξης των τελών καθαριότητας και φωτισμού. 

Η σύνταξη παραστατικών στοιχείων για την κατάρτιση 
χρηματικών καταλόγων τελών καθαριότητας και φωτι¬ 
σμού των υπόχρεων που βεβαιούνται μέσω Ταμειακής 
Υπηρεσίας. 

Η παραλαβή, η αρχειοθέτηση και ο έλεγχος των υπευ¬ 
θύνων δηλώσεων που προβλέπει ο Νόμος. 

Η αποστολή των δηλώσεων και λοιπών στοιχείων στο 
γραφείο της ειδικής υπηρεσίας για έλεγχο και η επιμέλεια 
της βεβαιώσεως του τέλους προστίμου, που προβλέπει ο 
Νόμος, σε περίπτωση διαπιστώσεως διαφοράς. 

Η μέριμνα για την έγκαιρη απόδοση προκαταβολών και 
εκκαθαρίσεων από τη ΔΕΗ. 

Ο υπολογισμός του τέλους κατάληψης κοινοχρήστων 
χώρων σύμφωνα με τις διατάξεις της κείμενης νομοθε¬ 
σίας και των σχετικών αποφάσεων του Δημοτικού Συμ¬ 
βουλίου και η έκδοση αδειών κατάληψης πεζοδρομίου 
όπου προβλέπονται. 


Η παραλαβή των εκθέσεων ελέγχου των αρμοδίων ορ¬ 
γάνων και η ενέργεια ελέγχου όσον αφορά την έκταση 
των χώρων που χρησιμοποιούνται για την εν συνεχεία 
χρέωση τωντελών με το πρόστιμο που προβλέπει ο νόμος 
κατόπιν αποφάσεως του Δημάρχου σε περίπτωση διαπι- 
στώσεως χρήσεως κοινοχρήστου χώρου χωρίς άδεια ή 
υπερβάσεως σε έκταση της χορηγηθείσας αδείας. 

Η παραλαβή και ο έλεγχος των αιτήσεων- δηλώσεων 
των ενδιαφερομένων για διαφημίσεις, η έκδοση των σχε¬ 
τικών αδειών, ο υπολογισμός του τέλους σύμφωνα με την 
κείμενη νομοθεσία και τις αποφάσεις του Δημοτικού Συμ¬ 
βουλίου και η ενημέρωση του σχετικού βιβλίου αδειών. 

Η παραλαβή των εκθέσεων ελέγχου των αρμοδίων ορ¬ 
γάνων και η αξιολόγησή τους για την χρέωση αυτών που 
έκαναν αυθαίρετα διαφημίσεις. 

Η σύνταξη παραστατικών στοιχείων για την κατάρτιση 
των χρηματοοικονομικών καταλόγων, βάση των διατάξε¬ 
ων της κείμενης νομοθεσίας. 

Η παραλαβή και η ταξινόμηση σύμφωνα με το Νόμο, 
των παραβολών παράβασης του ΚΟΚ τα οποία με ειδικές 
καταστάσεις στέλνονται για την έκδοση χρηματικών 
ενταλμάτων για την απόδοση των ποσών των παραβάσε¬ 
ων στο Δήμο. 

Η ταξινόμηση των ανεξόφλητων εκθέσεων ελέγχου του 
ΚΟΚ, φροντίδα για την εύρεση μέσω Υπουργείου ή Αστυ¬ 
νομίας, των στοιχείωντωνπαραβατών, που τυχόν λείπουν 
και η επιμέλεια της βεβαιώσεως του προστίμου. 

Η ετήσια απογραφή για έλεγχο και ενημέρωση των οικεί¬ 
ων φακέλων και καρτελών των ακινήτων που υπόκεινται 
στη φορολογία, η εισφορά και η ανεύρεση στοιχείων αγνώ¬ 
στων ιδιοκτητών σε συνεργασία με την Ειδική Υπηρεσία. 

Η παραλαβή και η καταχώρηση σε ειδικό βιβλίο των 
υπευθύνων δηλώσεων ακινήτων που υποβάλλονται σύμ¬ 
φωνα με τον Νόμο. 

Η σύνταξη και υποβολή, εμπρόθεσμα στις εκτιμητικές 
επιτροπές αναλυτικών καταστάσεων των ακινήτων που 
χρειάζονται εκτίμηση. 

Η έκδοση των δελτίων φορολογικής ενημερότητας που 
προβλέπονται από το νόμο. 

Η Παραλαβή των καταστάσεων υπολογισμού κόστους 
κατασκευής πλακοστρώσεων κρασπεδορείθρων από την 
Τεχνική Υπηρεσία του Δήμου και η συνεργασία με τους 
αρμοδίους υπαλλήλους ελέγχου, η φροντίδα της μέτρη¬ 
σης των κατασκευών κατά ακίνητο και η ανεύρεση των 
υπόχρεων ιδιοκτητών. 

Η σύνταξη των βεβαιωτικών σημειωμάτων των οίκοθεν 
εισπράξεων των υπόχρεων όταν αυτό απαιτείται. 

Η παραλαβή από την Τεχνική Υπηρεσία του Δήμου των 
εκδιδόμενων λογαριασμών της δαπάνης που αναλογεί 
στους ιδιοκτήτες των παρόδιων ακινήτων κατασκευής 
αγωγών αποχέτευσης και εξωτερικής διακλάδωσης και η 
ταξινόμησή τους κατά πρόγραμμα αποχέτευσης, συ- 
ντάσσοντας σχετικές καρτέλες. 

Η έκδοση των υπηρεσιακών σημειωμάτων των οίκοθεν 
εισπράξεων από προκαταβολές κατασκευής αγωγών και 
εξοφλήσεων δαπανών εξωτερικών διακλαδώσεων. 

Η έκδοση ειδικών υπηρεσιακών σημειωμάτων προς την 
Τεχνική Υπηρεσία του Δήμου για όσους πλήρωσαν και δι¬ 
καιούνται σύνδεσης. 

Η σύνταξη της μηνιαίας κατάστασης όλων των οίκοθεν 
εισπράξεων και η διαβίβασή της στο ταμείο. 

β) Γ ραφείο Φορολογικών Υποθέσεων και αμφισβητή¬ 
σεων. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


25299 


Στην αρμοδιότητά του ανήκουν: 

Η τήρηση πρωτοκόλλου καταθέσεως των ενδίκων μέσων. 

Η επιμέλεια της συγκέντρωσης των απαιτούμενων στοι¬ 
χείων, από τα αρμόδια γραφείατου τμήματος για την αντί¬ 
κρουση των ισχυρισμών των προσφευγόντων με τη σύ¬ 
νταξη σχετικής έκθεσης. 

Η άμεση ενημέρωση του Ταμείου για την άσκηση ενδί¬ 
κων μέσων κατά φορολογικών εγγράφων, καθώς και η 
ενημέρωσή του για το αποτέλεσμά τους μετά την έκδοση 
οριστικών αποφάσεων. 

Η επιμέλεια της παραπομπής των προσφύγων, που ζη¬ 
τούν συμβιβαστική επίλυση, στις αρμόδιες επιτροπές. 

Η φροντίδα για την έγκαιρη αποστολή αυτών που συμ¬ 
βιβάστηκαν στο Δημοτικό Συμβούλιο για έγκριση, καθώς 
και η φροντίδα για την αποστολή στα Διοικητικά Δικαστή¬ 
ρια αυτών που δεν συμβιβάστηκαν ή δεν ζήτησαν, συμβι¬ 
βασμό από την επιτροπή. 

Η τήρηση του γενικού αρχείου των διοικητικών δικα¬ 
στηρίων (δηλαδή αρχείου δικογραφιών, δικαιολογητικών 
και πρωτοτύπων αποφάσεων). 

Η παραλαβή των αποφάσεων των Διοικητικών Δικαστη¬ 
ρίων και η φροντίδα για τη συνέχιση ή όχι των ενδίκων μέ¬ 
σων με τη συνεργασία του Νομικού Συμβούλου και της 
Δημαρχιακής Επιτροπής κατά περίπτωση. 

Η φροντίδα γιατην αντιπροσώπευση του δημάρχου στα 
Διοικητικά Δικαστήρια για υποστήριξη των οικονομικών 
συμφερόντων του Δήμου. 

Η επιμέλεια της έγκαιρης λήψης των αποφάσεων του 
Δ.Σ. καιΔημάρχου για τη συγκρότηση της επιτροπής Συμ¬ 
βιβασμού. 

Η διεκπεραίωση κάθε αλληλογραφίας σχετικής μετά δι¬ 
οικητικά δικαστήρια και την επιτροπή συμβιβασμού. 

Η κοινοποίηση αποσπάσματος φορολογικού καταλό¬ 
γου στους φορολογουμένους καθώς και των προσκλήσε¬ 
ων και αποφάσεων της επιτροπής συμβιβασμού όπου 
απαιτείται. 

γ. Γραφείο Καταστημάτων ή Επιχειρήσεων Υγειονομι¬ 
κού Ενδιαφέροντος 

Επιμελείται για την έκδοση αδειών ίδρυσης και λειτουρ¬ 
γίας καταστημάτων ή επιχειρήσεων υγειονομικού ενδια¬ 
φέροντος μετά την συνδρομή των σχετικών προϋποθέσε¬ 
ων - δικαιολογητικών και τη τήρηση της προβλεπόμενης 
από τη σχετική νομοθεσία, σε συνδυασμό με τη σχετική 
κανονιστική απόφαση, διαδικασία. 

Ειδικότερα: 

α. Παραλαβή των αιτήσεωντων ενδιαφερομένων με όλα 
τα απαραίτητα δικαιολογητικά. 

β. Έλεγχος αυτών και αποστολή των απαραίτητων δι- 
καιολογητικών για γνωμάτευση στην αρμόδια υγειονομι¬ 
κή υπηρεσία. 

γ. Σύνταξη εκθέσεων για τη νομιμότητα χορήγησης των 
αιτουμένων αδειών. 

δ. Σύνταξη Πρακτικών αρμόδιας επιτροπής δημοτικών 
συμβούλων, σχετικά με την χορήγηση των αδειών. 

ε. Εκθέσεις στα συλλογικά όργανα του Δήμου (Δημοτι¬ 
κό Συμβούλιο, Δημαρχιακή Επιτροπή) για έγκριση της χο¬ 
ρήγησης αδειών ίδρυσης και λειτουργίας όλων των κατα¬ 
στημάτων και επιχειρήσεων, οι όροι λειτουργίας των 
οποίων καθορίζονται από υγειονομικές διατάξεις. 

Επιμελείται με την αντίστοιχη διαδικασία για την έκδο¬ 
ση αδειών εγκατάστασης και λειτουργίας θεάτρων, κινη¬ 
ματογράφων, κέντρων διασκέδασης και λοιπών παρεμ¬ 
φερών επιχειρήσεων. 


Μεριμνά για τη σύγκληση των Α'θμιων και Β'θμιων Συμ¬ 
βουλίων Επιθεώρησης Θεάτρων Κινηματογράφων, προ- 
κειμένου να γνωματεύσει σχετικά τόσο κατά τη χορήγηση 
των αδειών εγκατάστασης και λειτουργίας, όσο και για τις 
τακτικές ή έκτακτες επιθεωρήσεις για τη νομιμότητα της 
λειτουργίας τους. 

Επιμελείται για τη χορήγηση αδειών λειτουργίας μουσι¬ 
κών οργάνων για τα καταστήματα ή επιχειρήσεις υγειο¬ 
νομικού ενδιαφέροντος, με αντίστοιχη διαδικασία. 

Προβαίνει μετά τη πλήρωση των σχετικών νόμιμων 
προϋποθέσεων (βεβαιώσεις σχετικών παραβάσεων) στη 
διαδικασία επιβολής διοικητικών ποινών σε βάρος των κα¬ 
ταστημάτων ή επιχειρήσεων υγειονομικού ενδιαφέρο¬ 
ντος (αφαίρεση - προσωρινή ή οριστική και ανάκληση των 
αδειών λειτουργίας τους). 

Μεριμνά για την εκτέλεση των διοικητικών πράξεων και 
το κλείσιμο των άνευ αδείας λειτουργούντων καταστημά¬ 
των ή επιχειρήσεων υγειονομικού ενδιαφέροντος από το 
αρμόδιο όργανο, που ορίζεται από το δημοτικό συμβού¬ 
λιο. 

Διεκπεραιώνει γενικά την αλληλογραφία γύρω από τα 
αντικείμενα του γραφείου και τηρεί το αντίστοιχο αρχείο. 

Επιμελείται σε συνεργασία με τον άμεσο προϊστάμενο 
του, το Διευθυντή καθώς και τη Νομική Υπηρεσία και το 
Δ/ντή Τεχνικών Υπηρεσιών, για την ορθή εφαρμογή των 
ισχυουσών κάθε φορά υγειονομικών και άλλων διατάξεων 
που αφορούν τα καταστήματα ή Επιχειρήσεις υγειονομι¬ 
κού ενδιαφέροντος. 

δ. Γ ραφείο Εκμετάλλευσης Δημοτικής Περιουσίας με¬ 
ριμνά για την επωφελέστερη διάθεση της ακίνητης περι¬ 
ουσίας του Δήμου και γενικά των κάθε μορφής μονίμων ή 
πρόχειρων εγκαταστάσεων αυτού. 

Μεριμνά γιατη σύνταξη σεσχέδιοτωνδιακηρύξεωντων 
δημοπρασιών προς μίσθωση των δημοτικών κτημάτων 
και ενεργεί τη σχετική προς αυτές αλληλογραφία. 

Επιμελείται της κατάρτισης και έγκαιρης υπογραφής 
των μισθωτηρίων συμβολαίων και της άμεσης επίβλεψης 
γιατην ακριβή από κάθε άποψη εκτέλεση των όρων αυτών 
από τους υπόχρεους για τούτο μισθωτές. 

Τηρεί βιβλία από τα οποία φαίνονται κατά τάξη οι μι¬ 
σθωτές για κάθε ένα από τα δημοτικά καταστήματα, θέ¬ 
σεων ή εγκαταστάσεων, το σκοπό της χρήσης, το μίσθω¬ 
μα, όπως και ιδιαίτερο φάκελο για κάθε μίσθωση που πε¬ 
ριέχει όλα τα στοιχεία που θεμελιώνουν και αφορούν 
γενικά αυτή. 

Παρακολουθείτο χρόνο λήξης των μισθώσεων των κα¬ 
ταστημάτων του Δήμου, όπως και την έγκαιρη ενέργεια 
για τη διεξαγωγή των δημοπρασιών προς επαναμίσθωση 
αυτών κατά τα παραπάνω. 

Φροντίζει γιατη βεβαίωση των μισθωμάτωντων δημοτι¬ 
κών καταστημάτων και των προσόδων που προέρχονται 
από αυτά, καθώς και για τη βεβαίωση των δικαιωμάτων 
χρήσης των δημοτικών ακινήτων. 

Παρακολουθεί τις ενοικιοστασιακές διατάξεις και σε 
συνεργασία με τον άμεσο προϊστάμενο του, το Διευθυντή 
και τη Νομική Υπηρεσία, εφαρμόζει αυτές στις μισθώσεις 
των δημοτικών ακινήτων. 

Παρακολουθεί τη χρήση των μισθωμένων ακινήτων από 
τους μισθωτές που έχουν υπογράψει τις σχετικές μισθω¬ 
τή ριες συ μβάσεις και δεν επιτρέπει την υπεκμίσθωση τους. 

Παρακολουθεί τη καταβολή από τους μισθωτές του μι¬ 
σθώματος στο Δημοτικό Ταμείο και ενεργεί σε συνεργα¬ 
σία με το Δημοτικό Ταμία, τον άμεσο Προϊστάμενο του και 

το Διευθυντή, καθώς καιτη Νομική Υπηρεσία, την αποβο¬ 
λή των δύστροπων μισθωτών και την παραπέρα διαδικα¬ 
σία για την είσπραξη οφειλομένων μισθωμάτων. 

Γενικά επιβλέπει τη χρήση των δημοτικών ακινήτων από 
τους μισθωτές, σύμφωνα με τους όρους των σχετικών μι¬ 
σθωτηρίων συμβάσεων, καταγγέλλει κάθε παράβαση αυ¬ 
τών, προστατεύει τα συναφή συμφέροντα του Δήμου και 
γενικά έχει την ευθύνη για τη διατήρηση καιτη προστασία 
της δημοτικής περιουσίας. 

4. Στο άρθρο 5 η παρ. Ε τροποποιείται ως ακολούθως: 

ε. ΠΡΟΣΩΠΙΚΟ ΜΕ ΣΥΜΒΑΣΗ ΙΔΙΩΤΙΚΟΥ ΔΙΚΑΙΟΥ 

ΟΡΙΣΜΕΝΟΥ ΧΡΟΝΟΥ ΓΙΑ ΤΗΝ ΑΝΤΙΜΕΤΩΠΙΣΗ ΕΠΟ¬ 
ΧΙΑΚΩΝ Η ΑΛΛΩΝ ΠΕΡΙΟΔΙΚΩΝ Η ΠΡΟΣΚΑΙΡΩΝ ΑΝΑ¬ 
ΓΚΩΝ (Ν. 2190/1994, άρθρο 21 παρ. 2 -17, Ν. 2503/1997 
άρθρο 18 παρ. 12) 

Συνιστώνται εξήντα (60) θέσεις με σχέση εργασίας Ιδιω¬ 
τικού δικαίου ορισμένου χρόνου διαφόρων ειδικοτήτων, 
για την αντιμετώπιση εποχιακών ή άλλων περιοδικών ή 
πρόσκαιρων αναγκών. 

(Ν. 2503/1997, άρθρο 18 παρ. 12) 

Η πλήρωση των θέσεων αυτών θα γίνεται σύμφωνα με 
τις ισχύουσες κάθε φορά διατάξεις και εγκυκλίους οδη¬ 
γίες που αφορούν το προσωπικό αυτό. 

5. Στο άρθρο 12 παρ. 4 η περ. β τροποποιείται ως ακο¬ 
λούθως: 

β) Τρεις (3) θέσεις ΠροϊσταμένωνΤμημάτωναπότους κλά¬ 
δους ΠΕ 1 διοικητικών η ΠΕ Οικονομικών Περιφερειακής 
Ανάπτυξης ή ΤΕ 17 ή ΤΕ 22 ή ΔΕ 1 ή ΔΕ 38 με βαθμό Α' ή Β'. 

6. Από τις διατάξεις της απόφασης αυτής προκαλείται 
δαπάνη δρχ, 40.000.000 δρχπου θα βαρύνειτους οικείους 
Κωδικούς Αριθμούς του προϋπολογισμού του Δήμου οικ. 
Έτους 2001, καθώς και για τα επόμενα οικονομική έτη. 

Η παρούσα να δημοσιευθεί στην Εφημερίδα της Κυβε- 
ρνήσεως. 

Παλλήνη, 20 Δεκεμβρίου 2001 
Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 7099 (8) 

Συμπλήρωση της 3820/29.6.2001 απόφασής μας περί κα¬ 
θορισμού υπέρβασης του ανώτατου ορίου ημερών εκτός 
έδρας μετακινήσεων, των υπαλλήλων των Νομαρχιακών 
Αυτοδιοικήσεων της Περιφέρειας Δυτικής Μακεδονίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 65-67 του Ν. 1622/1986 και 
του Π.Δ. 51/1987, με το οποίο καθορίστηκαν οι Περιφέ¬ 
ρειες της Χώρας. 

2. Τις διατάξεις του Ν. 2503/1997. 

3. Τις διατάξεις του άρθρου 2, παρ. 3 του Ν. 2685/1999, 
όπως συμπληρώθηκαν με τις διατάξεις του άρθρου 25, 
παρ. 6του Ν. 2738/1999. 

4. Τα έγγραφα 18375/31.5.2000 και 2/29896/ 0022/ 
18.5.2000 των Υπουργείων Εσωτερικών, Δημόσιας Διοίκη¬ 
σης & Αποκέντρωσης και Οικονομικών αντίστοιχα για την 
έκδοση απόφασης από τους Γ ενικούς Γ ραμματείςτων Πε¬ 
ριφερειών της προβλεπόμενης απόφασης καθορισμού 
ανώτατου ορίου ημερών κίνησης εκτός έδρας για τους 
υπηρετούντες υπαλλήλους στους Ο.Τ.Α. Α' και Β' βαθμού. 

5. Την απόφασή μας 1265/7.3.2001 (ΦΕΚ 322/ 
22.3.2001, τ.Β'), με την οποία καθορίσθηκε ανώτατο όριο 


των επιτρεπόμενων κατ’ έτος ημερών μετακίνησης εκτός 
έδρας των υπηρετούντων υπαλλήλων στις Νομαρχιακές 
Αυτοδιοικήσεις της Περιφέρειας Δυτικής Μακεδονίας. 

6. Την 3158/25.5.2001 απόφασή μας με την οποία συ¬ 
μπληρώθηκε η προαναφερόμενη απόφαση. 

7. Την 3820/29.6.2001 (ΦΕΚ 110/τ.Β723.8.2001) απόφα¬ 
ση μας «Καθορισμός υπέρβασης του ανώτατου ορίου 
ημερών εκτός έδρας μετακινήσεων, που καθορίστηκαν 
με την 1265/7.3.2001 απόφασή μας». 

8. Τα 2970/21.8.2001 και 8662/8.10.2001 έγγραφα της 
Νομαρχιακής Αυτοδιοίκησης Κοζάνης της Περιφέρειας 
Δυτικής Μακεδονίας από τα οποία προκύπτει η ανάγκη 
υπέρβασης του ανώτατου ορίου των 120 ημερών μετακι¬ 
νήσεων εκτός έδρας υπαλλήλων, κατά το έτος 2001, για 
απόλυτα αναγκαίες υπηρεσιακές ανάγκες (εκτέλεση και 
επίβλεψη μελετών). 

9. Την ανάγκη ικανοποίησης των ανωτέρω αιτημάτων 
προκειμένου να εξασφαλιστεί η ομαλή λειτουργία των 
Υπηρεσιών της Νομαρχιακής Αυτοδιοίκησης Κοζάνης και 
να μη διακοπεί η εφαρμογή των σχετικών προγραμμάτων. 

10. Το γεγονός ότι από τις διατάξεις αυτής της απόφα¬ 
σης προκαλείται δαπάνη εις βάρος του προϋπολογισμού 
της Νομαρχιακής Αυτοδιοίκησης Κοζάνης, το ύψος της 
οποίαςδεν μπορεί να υπολογισθεί, αποφασίζουμε: 

Συμπληρώνουμε την 3820/29.6.2001 απόφασή μας και 
ορίζουμε, πέραντου καθορισθέντος ανώτατου ορίου των 
120 ημερών, υπέρβαση μετακινήσεων εκτός έδρας έτους 
2001 για τους υπαλλήλους των κατωτέρω Υπηρεσιών της 
Νομαρχιακής Αυτοδιοίκησης Κοζάνης της Περιφέρειας 
Δυτικής Μακεδονίας ως εξής: 


ΔΙΕΥΘΥΝΣΗ/ΤΜΗΜΑ 

ΚΛΑΔΟΣ-ΕΙΔΙΚΟΤΗΤΑ 

ΥΠΕΡΒΑΣΗ 
(σε ημέρες) 

ΔΙΕΥΘΥΝΣΗ ΤΕΧΝΙΚΩΝ 


60 

ΥΠΗΡΕΣΙΩΝ ΠΕ 

ΠΕ Μηχανικών 



ΤΕ Μηχανικών 

60 

ΤΜΗΜΑ Τ0Π0ΓΡΑΦΙΚΗΣ 

ΤΕ Τεχν. Μηχανικών 

50 


Κατά τα λοιπά ισχύει η προηγούμενη αριθμ. 3820/ 
29.6.2001 απόφαση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κοζάνη, 13Δεκεμβρίου 2001 
Η Γενική Γ ραμματέας Περιφέρειας 
ΜΑΡΙΑ ΣΚΡΑΦΝΑΚΗ 
-♦- 

Αριθ. 7100 (9) 

Συμπλήρωση της 3820/29.6.2001 απόφασης περί καθο¬ 
ρισμού υπέρβασης του ανώτατου ορίου ημερών εκτός 
έδρας μετακινήσεων, των υπαλλήλων των Νομαρχιακών 
Αυτοδιοικήσεων της Περιφέρειας Δυτικής Μακεδονίας. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 65-67 του Ν. 1622/1986 και 
του Π.Δ. 51/1987, με το οποίο καθορίστηκαν οι Περιφέ¬ 
ρειες της Χώρας. 

2. Τις διατάξειςτου Ν. 2503/1997. 

3. Τις διατάξεις του άρθρου 2, παρ. 3 του Ν. 2685/1999, 
όπως συμπληρώθηκαν με τις διατάξεις του άρθρου 25, 
παρ. 6 του Ν. 2738/1999. 

4. Τα έγγραφα 18375/31.5.2000 και 2/29896/0022/ 
18.5.2000 των Υπουργείων Εσωτερικών, Δημόσιας Διοίκη- 

σης και Αποκέντρωσης και Οικονομικών αντίστοιχα για την 
έκδοση απόφασης από τους Γ ενικούς Γ ραμματείςτων Πε¬ 
ριφερειών της προβλεπόμενης απόφασης καθορισμού 
ανώτατου ορίου ημερών κίνησης εκτός έδρας για τους 
υπηρετούντες υπαλλήλους στους Ο.Τ.Α. Α' και Β' βαθμού. 

5. Την απόφασή μας 1265/7.3.2001 (ΦΕΚ 322/ 
22.3.2001, τ.Β'), με την οποία καθορίσθηκε ανώτατο όριο 
των επιτρεπόμενων κατ’ έτος ημερών μετακίνησης εκτός 
έδρας των υπηρετούντων υπαλλήλων στις Νομαρχιακές 
Αυτοδιοικήσεις της Περιφέρειας Δυτικής Μακεδονίας. 

6. Την 3158/25.5.2001 απόφασή μας με την οποία συ¬ 
μπληρώθηκε η προαναφερόμενη απόφαση. 

7. Την 3820/29.6.2001 (ΦΕΚ 1110/τ.Β723.8.2001) από¬ 
φαση μας «Καθορισμός υπέρβασης του ανώτατου ορίου 
ημερών εκτός έδρας μετακινήσεων, που καθορίστηκαν 
με την 1265/7-3-2001 απόφασή μας». 

8. Τα 2970/21.8.2001 και 8662/8.10.2001 έγγραφα της 
Νομαρχιακής Αυτοδιοίκησης Κοζάνης της Περιφέρειας 
Δυτικής Μακεδονίας από τα οποία προκύπτει η ανάγκη 
υπέρβασης του ανώτατου ορίου των 120 ημερών μετακι¬ 
νήσεων εκτός έδρας υπαλλήλων, κατά το έτος 2001, για 
απόλυτα αναγκαίες υπηρεσιακές ανάγκες (επίβλεψη 
εκτέλεσης έργου αποχιονισμού του επαρχιακού δικτύου, 
επίβλεψη εκτέλεσης έργων, σύνταξη και επίβλεψη μελε¬ 
τών έργων, επιτόπια εξέταση προϋποθέσεων κοινοτικών 
προγραμμάτων εξισωτικής αποζημίωσης και του Ολο¬ 
κληρωμένου Συστήματος Διαχειριστικού Ελέγχου για τη 
χορήγηση επιδοτήσεων σε αγρότες, επιτόπια εξέταση 
προγραμμάτων αναδασμού και εποικισμού). 

9. Την ανάγκη ικανοποίησης των ανωτέρω αιτημάτων 
προκειμένου να εξασφαλιστεί η ομαλή λειτουργία των 
Υπηρεσιών της Νομαρχιακής Αυτοδιοίκησης Κοζάνης και 
να μη διακοπεί η εφαρμογή των σχετικών προγραμμάτων. 

10. Το γεγονός ότι από τις διατάξεις αυτής της απόφα¬ 
σης προκαλείται δαπάνη εις βάρος του προϋπολογισμού 
της Νομαρχιακής Αυτοδιοίκησης Κοζάνης, το ύψος της 
οποίαςδεν μπορεί να υπολογισθεί, αποφασίζουμε: 

Συμπληρώνουμε την 3820/29.6.2001 απόφασή μας και 
ορίζουμε, πέραντου καθορισθέντος ανώτατου ορίου των 
120 ημερών, υπέρβαση μετακινήσεων εκτός έδρας έτους 
2001 για τους υπαλλήλους των κατωτέρω Υπηρεσιών της 
Νομαρχιακής Αυτοδιοίκησης Κοζάνης της Περιφέρειας 
Δυτικής Μακεδονίας ως εξής: 


ΔΙΕΥΘΥΝΣΗ/ΤΜΗΜΑ 

ΚΛΑΔΟΣ-ΕΙΔΙΚΟΤΗΤΑ 

ΥΠΕΡΒΑΣΗ 
(σε ημέρες) 

ΔΙΕΥΘΥΝΣΗ ΤΕΧΝΙΚΩΝ 


60 


ΔΕ Οδηγών 

60 

ΔΙΕΥΘΥΝΣΗ ΓΕΩΡΓΙΚΗΣ 

ΠΕΙ 0 Οικονομικού 

60 

ΑΝΑΠΤΥΞΗΣ 

ΠΕ9 Διοικητικών 

60 


ΤΕ Τεχν. Γεωπ. 

60 


ΔΕ Διοικητικού Οικονομικού 60 

ΤΜΗΜΑ Τ0Π0ΓΡΑΦΙΚΗΣ 

ΔΕ Δομικών Έργων 

50 


Κατά τα λοιπά ισχύει η προηγούμενη αριθμ. 3820/ 
29.6.2001 απόφαση. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κοζάνη, 13 Δεκεμβρίου 2001 

Η Γενική Γραμματέας Περιφέρειας 
ΜΑΡΙΑ ΣΚΡΑΦΝΑΚΗ 


Αριθ. 22306 (10) 

Τροποποίηση Ο.Ε.Υ. Δήμου Στυμφαλίας Ν. Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12τουΝ. 1188/81 «περίκυ- 
ρώσεως του Κώδικα περί καταστάσεως προσωπικού 
ΟΤΑ» όπως αυτές αντικαταστάθηκαν από εκείνες του άρ¬ 
θρου 8 παρ. 5του Ν. 2307/95 

2. Τις διατάξεις του Ν. 2539/97 

3. Τον ΟΕΥ του Δήμου Στυμφαλίας που εγκρίθηκε με 
την αριθμ. 5683/28-4-99 απόφαση μας και δημοσιεύθηκε 
στο ΦΕΚ 665/17.5.99 τ.β'. όπως τροποποιήθηκε μεταγε¬ 
νέστερα. 

4. Την αριθμ. 215/01 νόμιμα ληφθείσα απόφαση του Δη¬ 
μοτικού Συμβουλίου του παραπάνω Δήμου περί τροπο- 
ποιήσεως του ΟΕΥ του Δήμου αυτού. 

5. Την σύμφωνη γνωμοδότηση του Υπηρεσιακού Συμ¬ 
βουλίου του άρθρου 5του Ν. 1188/81 όπως αντικαταστά- 
θηκε με το άρθρο 8 παρ. 4 του Ν. 2307/95, που διατυπώ¬ 
θηκε στην αριθμ. 9/9/01 απόφαση αυτού. 

6. Τις διατάξεις του άρθρου 27 του Ν. 2081/92 με τις 
οποίες προτάθηκε νέο άρθρο στο Ν. 1558/89 το οποίο 
ρυθμίζει τον έλεγχο των δαπανών που προκαλούν οι κα¬ 
νονιστικές διοικητικές πράξεις. 

7. Την αριθμ. 8832/31.12.97 απόφαση του Γενικού 
Γραμματέα Περιφέρειας Πελοποννήσου περί ανάθεσης 
αρμοδιοτήτων και ασκήσεως αυτών κατ’ εντολή του (ΦΕΚ 
551/98τ.β'), αποφασίζουμε: 

Τροποποιούμε το άρθρο 11 του ΟΕΥ του Δήμου Στυμ¬ 
φαλίας το οποίο διαμορφώνεται ως εξής: 

Άρθρο 11 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


ΚΛΑΔΟΣ ΘΕΣΕΙΣ 

ΠΕΙ Διοικητικών (Οικονομολόγος) Μια(1) 

ΠΕ3 Πολιτικών Μηχανικών Μία (1) 

ΠΕ9 Γεωπόνων Μία (1) 

ΠΕΙ4 Δασολόγων Μία (1) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΤΕ3 Τεχνολόγων Πολιτικών Μηχανικών Μία(1) 

ΤΕ4 Τεχνολόγων Ηλεκτρολόγων Μηχανικών Μία(1) 
ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΔΕΙ Διοικητικών Οκτώ (8) 

ΔΕ28 Χειριστών Μηχανημάτων Έργων Μία(1) 

ΔΕ24 Ηλεκτρολόγων Μία (1) 

ΔΕ30 Τεχνιτών (Υδραυλικός) Μία(1) 

ΔΕ29 Οδηγών αυτοκινήτων Μία(1) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 
ΚΛΑΔΟΣ ΘΕΣΕΙΣ 

ΥΕ16 Εργατών (καθαριότητας, συνεργείων, 

υδρονομέων) Μία(1) 


Κατά τα λοιπά ισχύει ως έχει η αριθμ. 5683/28.4.99 
προηγούμενη απόφασή μας η οποία δημοσιεύθηκε στο 
ΦΕΚ 665/17.5.99 τ.Β' όπως τροποποιήθηκε με τις αριθμ. 
20997/99/00 και 2522/23.2.2001 όμοιες, οι οποίες δημο- 
σιεύθηκαν στα ΦΕΚ 141/14.2.2000 τ.Β' και 553/14.5.2001 
τ.Β' αντίστοιχα. 

Από τις διατάξεις της παρούσας απόφασης προκαλείται 
δαπάνη σε βάρος του προϋπολογισμού του Δήμου Στυμ¬ 
φαλίας το ύψος της οποίας δεν μπορεί να προσδιοριστεί. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 20 Δεκεμβρίου 2001 
Με εντολή Γενικού Γραμματέα Περιφέρειας 
Ο Διευθυντής κ.α.α. 

ΚΩΝ/ΝΟΣ ΑΘΑΝΑΣΟΠΟΥΛΟΣ 

-♦- 

Αριθ. 134/2001 (11) 

Μερική τροποποίηση του Οργανισμού 

του Νομαρχιακού Δ/τος Πειραιά 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΠΕΙΡΑΙΑ 

Έχοντας υπόψη: 

1 )Τις διατάξεις των άρθρων 30 παρ. 1, 2, 4 και 5 Ν 
2218/94, 13 παρ. 18 α, 18 γ και. 19 του Ν 2307/95. 

2) Τις διατάξεις του άρθρου 104 του Π.Δ. 30/96 «Κώδι¬ 
κας Νομαρχιακής Αυτοδιοίκησης». 

3) Τον Οργανισμό εσωτερικής οργάνωσης και λειτουργίας 
της Νομαρχιακής Αυτοδιοίκησης Αθηνών-Πειραιώς, Νο¬ 
μαρχιακό Διαμέρισμα Πειραιώς (Τεύχος Β'365/11.5.1995). 

4) Το αριθ.πρωτ. 15793/30.11.2001 έγγραφο της Δ/νσης 
Διοίκησης Νομαρχιακού Διαμερίσματος Πειραιά «Περί με¬ 
ρικής τροποποίησης του Οργανισμού του Νομαρχιακού 
Διαμερίσματος Πειραιά». 

5. Το γεγονός ότι από τις διατάξεις αυτής της απόφα¬ 
σης δεν δαπάνη εις βάρος του κρατικού προϋπολογι¬ 
σμού, αποφασίζει ομόφωνα: 

Την μερική τροποποίηση του οργανισμού του Νομαρ¬ 
χιακού Διαμερίσματος Πειραιά με την προσθήκη εδαφίου 
στο τέλοςτου άρθρου 27 παρ. 1, το οποίο θα έχει ως εξής: 

«κη. Κλάδος ΠΕ Εκπαιδευτικών» καθώς επίσης και την 
προσθήκη σχετικού άρθρου μετά το άρθρο 51, ως εξής: 

Άρθρο 51α Κλάδος ΠΕ Εκπαιδευτικών 

Ο Κλάδος ΠΕ Εκπαιδευτικών περιλαμβάνει 1 θέση». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 20 Δεκεμβρίου 2001 
Ο Πρόεδρος του Νομαρχιακού Συμβουλίου 
ΠΑΝΑΓΙΩΤΗΣ Μ. ΔΑΒΑΚΗΣ 


Αριθ. 749 (12) 

Υπερωριακή απασχόληση των υπαλλήλων του Τμήματος 
Εγγείων Βελτιώσεων της Ν.Α. Γρεβενών για το έτος 
2001 . 

Ο ΝΟΜΑΡΧΗΣ ΓΡΕΒΕΝΩΝ 

Έχοντας υπόψη: 

1. Τις διατάξεις της παρ. 2 του άρθρου 18 του Ν. 
2470/1997, όπως αντικαταστάθηκαν με το άρθρο 15 του 
Ν. 2592/1998 και της παρ. 7 του άρθρου 25 του Ν. 
2738/1999. 

2. Τις ανάγκες του Τμήματος Εγγείων Βελτιώσεων της 
Ν. Α. Γρεβενών που πρέπει να καλυφθούν με την καθιέ¬ 
ρωση υπερωριακής εργασίας των υπαλλήλων κατά το Β' 
εξάμηνο 2001. 

3. Την εγγεγραμμένη πίστωση στον προϋπολογισμό 
του Τμήματος Εγγείων Βελτιώσεων της Ν. Α. Γρεβενών, 
αποφασίζουμε: 

1. Εγκρίνουμε την υπερωριακή απασχόληση των υπαλ- 
λήλωντου ΤΕΒ Ν.Α. Γρεβενών για το Β'εξάμηνο 2001, για 
την κάλυψη εξαιρετικών, απρόβλεπτων και εκτάκτων 
αναγκών, όπως είναι η εφαρμογή του Γ’ ΚΠΣ (μελέτη εγ¬ 
γειοβελτιωτικών έργων, ενημέρωση αγροτών κτλ), ως 
εξής: 

Υπηρεσία: Τμήμα Εγγείων Βελτιώσεων 

Αριθμός Υπαλλήλων: 8 

Ώρες απογευμ. εργασίας: 1600 

Σύνολο ωρών: 1600 

2. Η υπερωριακή εργασία θα πραγματοποιηθεί κατά τις 
απογευματινές ώρες κάθε εργάσιμη ημέρα και κατά τις 
ώρες από 15:00 έως 20:00. 

3. Η δαπάνη θα βαρύνει τον προϋπολογισμό του ΤΕΒ Ν. 
Α. Γ ρεβενών, Φορέας 294 (ΥΕΒ), ΚΑΕ 0511. 

Η απόφαση αυτή ισχύει ένα μήνα πριν τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γρεβενά, 30 Μάίου 2001 
Ο Νομάρχης 
ΑΝΤΩΝΗΣ ΠΕΤΣΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




